Document ID: 32013D0403

A BIZOTTSÁG VÉGREHAJTÁSI HATÁROZATA
(2013. július 25.)
az állatbetegségek és zoonózisok felszámolására, az ellenük való védekezésre és figyelemmel kísérésükre irányuló egyes 2013. évi módosított programok jóváhagyásáról, valamint a 2012/761/EU végrehajtási határozatnak az említett határozattal jóváhagyott egyes programokhoz nyújtott uniós pénzügyi hozzájárulás tekintetében történő módosításáról
(az értesítés a C(2013) 4663. számú dokumentummal történt)
(2013/403/EU)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel az állat-egészségügyi kiadásokról szóló, 2009. május 25-i 2009/470/EK tanácsi határozatra (1) és különösen annak 27. cikke (5) és (6) bekezdésére,
mivel:
(1)
A 2009/470/EK határozat megállapítja az állatbetegségek és zoonózisok felszámolására, az ellenük való védekezésre és figyelemmel kísérésükre irányuló programokhoz nyújtott uniós pénzügyi hozzájárulásra irányadó eljárásokat.
(2)
Az egyes állatbetegségek és zoonózisok felszámolására, az ellenük való védekezésre és figyelemmel kísérésükre irányuló nemzeti programokra vonatkozó közösségi szempontok megállapításáról szóló, 2008. április 25-i 2008/341/EK bizottsági határozat (2) előírja, hogy annak érdekében, hogy a programok a 2009/470/EK határozat 27. cikkének (1) bekezdésében előírt uniós pénzügyi intézkedés értelmében elfogadásra kerüljenek, a tagállamok által a Bizottságnak benyújtott, a határozat mellékletében felsorolt állatbetegségek és zoonózisok felszámolására, az ellenük való védekezésre és figyelemmel kísérésükre irányuló programoknak legalább a 2008/341/EK határozat mellékletében rögzített szempontoknak meg kell felelniük.
(3)
A tagállamok által 2013-ra benyújtott, egyes állatbetegségek és zoonózisok felszámolására, az ellenük való védekezésre és figyelemmel kísérésükre irányuló éves és többéves programok, valamint az azokhoz nyújtott uniós pénzügyi hozzájárulás jóváhagyásáról szóló, 2012. november 30-i 2012/761/EU bizottsági végrehajtási határozat (3) jóváhagy egyes nemzeti programokat, és a tagállamok által benyújtott minden egyes programra vonatkozóan meghatározza az uniós pénzügyi hozzájárulás mértékét és maximális összegét.
(4)
A 2013/76/EU végrehajtási határozattal (4) a közelmúltban módosított, egyes tagállamok éves BSE-ellenőrzési programjaik felülvizsgálatára történő felhatalmazásáról szóló, 2009. szeptember 28-i 2009/719/EK bizottsági határozat (5) értelmében egyes tagállamok megszakíthatják az egészségesen levágott szarvasmarhafélék vizsgálatát. Ez jelentősen ki fog hatni a fertőző szivacsos agyvelőbántalmak (TSE) figyelemmel kísérésére, valamint a szarvasmarhák szivacsos agyvelőbántalma (BSE) és a surlókór felszámolására irányuló, a 2013. évre jóváhagyott programjaik keretében elvégzendő vizsgálatok számára, és ezáltal jelentősen kevesebb finanszírozásra van szükség e téren.
(5)
Belgium, a Cseh Köztársaság, Dánia, Németország, Észtország, Írország, Spanyolország, Franciaország, Ciprus, Lettország, Luxemburg, Magyarország, Ausztria, Szlovénia, Szlovákia, Finnország, Svédország és az Egyesült Királyság a 2009/719/EK határozat módosításával összefüggésben a fertőző szivacsos agyvelőbántalmak (TSE) figyelemmel kísérésére, valamint a szarvasmarhák szivacsos agyvelőbántalma (BSE) és a surlókór felszámolására irányuló módosított programot nyújtott be a Bizottsághoz jóváhagyásra.
(6)
Ezenkívül Magyarország a kéknyelv-betegség felszámolására és figyelemmel kísérésére irányuló módosított programot nyújtott be, amely módosítja az entomológiai megfigyelés végrehajtásával összefüggő tevékenységeit.
(7)
Miután Spanyolország egyes területein kimutatták a kéknyelvbetegség-vírus 1-es szerotípusát, Spanyolország a kéknyelv-betegség felszámolására és figyelemmel kísérésére irányuló módosított programot nyújtott be, hogy az érintett területeken a betegség elleni védekezés és a betegség elterjedésének megelőzése érdekében kötelezővé tegye a vakcinázást.
(8)
Görögország a területén felfedezett veszettségi eseteket követően a veszettség felszámolására irányuló módosított programot nyújtott be, hogy meghatározza azokat a területeket, ahol szájon át történő vakcinázást kell alkalmazni.
(9)
A Belarusszal a veszettséggel kapcsolatos együttműködésről folytatott kétoldalú tárgyalások közelmúltbeli lezárását követően Lengyelország a veszettség felszámolására, az ellene való védekezésre és figyelemmel kísérésére irányuló módosított programot nyújtott be, hogy a szóban forgó harmadik ország egyes szomszédos területein alkalmazzák a szájon át történő vakcinázást és ezáltal kivédje, hogy a vadon élő fertőzött állatok a veszettséget a közös határokon keresztül behurcolhassák az Unióba.
(10)
A Bizottság mind állat-egészségügyi, mind pénzügyi szempontból megvizsgálta az említett módosított programokat. Megállapította, hogy a programok megfelelnek a vonatkozó uniós állat-egészségügyi jogszabályoknak, különös tekintettel a 2008/341/EK határozatban meghatározott kritériumokra. Ezért a módosított programokat jóvá kell hagyni.
(11)
A módosított programok e határozat általi jóváhagyása befolyásolja a felszámolásra, védekezésre és figyelemmel kísérésre irányuló, 2012/761/EU végrehajtási határozattal jóváhagyott programok végrehajtásához szükséges összegeket. Az említett egyes programok tekintetében ezért az uniós pénzügyi hozzájárulás maximális összegét ennek megfelelően ki kell igazítani.
(12)
A 2012/761/EU végrehajtási határozatot ezért ennek megfelelően módosítani kell.
(13)
Az e határozatban előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A Bizottság jóváhagyja a fertőző szivacsos agyvelőbántalmak (TSE) figyelemmel kísérésére, valamint a szarvasmarhák szivacsos agyvelőbántalma (BSE) és a surlókór felszámolására az alábbi tagállamok által a megjelölt időpontokban benyújtott módosított programokat a 2013. január 1-jétől2013. december 31-ig terjedő időszakra:
a)
Belgium 2013. április 5-én;
b)
A Cseh Köztársaság 2013. április 5-én;
c)
Dánia 2013. április 24-én;
d)
Németország 2013. március 20-án;
e)
Észtország 2013. március 26-án;
f)
Írország 2013. március 22-én;
g)
Spanyolország 2013. március 27-én;
h)
Franciaország 2013. március 29-én;
i)
Ciprus 2013. március 29-én;
j)
Lettország 2013. március 28-án;
k)
Luxemburg 2013. április 3-án;
l)
Magyarország 2013. március 27-én;
m)
Ausztria 2013. március 27-én;
n)
Szlovénia 2013. március 20-án;
o)
Szlovákia 2013. március 26-án;
p)
Finnország 2013. március 28-án;
q)
Svédország 2013. március 22-én;
r)
az Egyesült Királyság 2013. június 7-én.
2. cikk
A Bizottság jóváhagyja a kéknyelv-betegség endémiás vagy nagy kockázatnak kitett körzetekben való felszámolására és figyelemmel kísérésére az alábbi tagállamok által a következő időpontokban benyújtott módosított programokat a 2013. január 1-jétől2013. december 31-ig terjedő időszakra:
a)
Spanyolország 2013. március 26-án;
b)
Magyarország 2013. január 24-én.
3. cikk
A Bizottság jóváhagyja a veszettség felszámolására az alábbi tagállamok által a következő időpontokban benyújtott módosított programokat a 2013. január 1-jétől2013. december 31-ig terjedő időszakra:
a)
Lengyelország 2013. március 28-án;
b)
Görögország 2013. június 28-án.
4. cikk
A 2012/761/EU határozat a következőképpen módosul:
1.
A 4. cikk (2) bekezdésében a b) pont vii. alpontjának helyébe a következő szöveg lép:
„vii.
Spanyolország esetében 500 000 EUR;”
2.
A 10. cikk (2) bekezdésének c) pontja helyébe a következő szöveg lép:
„c)
nem haladja meg az alábbi összegeket:
i.
Belgium esetében 290 000 EUR;
ii.
Bulgária esetében 270 000 EUR;
iii.
a Cseh Köztársaság esetében 500 000 EUR;
iv.
Dánia esetében 300 000 EUR;
v.
Németország esetében 4 700 000 EUR;
vi.
Észtország esetében 60 000 EUR;
vii.
Írország esetében 1 210 000 EUR;
viii.
Görögország esetében 1 700 000 EUR;
ix.
Spanyolország esetében 3 290 000 EUR;
x.
Franciaország esetében 12 600 000 EUR;
xi.
Olaszország esetében 4 800 000 EUR;
xii.
Horvátország esetében 230 000 EUR;
xiii.
Ciprus esetében 1 900 000 EUR;
xiv.
Lettország esetében 80 000 EUR;
xv.
Litvánia esetében 420 000 EUR;
xvi.
Luxemburg esetében 50 000 EUR;
xvii.
Magyarország esetében 790 000 EUR;
xviii.
Málta esetében 25 000 EUR;
xix.
Hollandia esetében 2 200 000 EUR;
xx.
Ausztria esetében 500 000 EUR;
xxi.
Lengyelország esetében 2 600 000 EUR;
xxii.
Portugália esetében 1 100 000 EUR;
xxiii.
Románia esetében 1 200 000 EUR;
xxiv.
Szlovénia esetében 160 000 EUR;
xxv.
Szlovákia esetében 250 000 EUR;
xxvi.
Finnország esetében 160 000 EUR;
xxvii.
Svédország esetében 210 000 EUR;
xxviii.
az Egyesült Királyság esetében 2 520 000 EUR.”
3.
A 11. cikk a következőképpen módosul:
a)
a (2) bekezdésben a d) pont ii. alpontja helyébe a következő szöveg lép:
„ii.
Görögország esetében 1 500 000 EUR;”
b)
a (2) bekezdésben a d) pont vii. alpontja helyébe a következő szöveg lép:
„vii.
Lengyelország esetében 6 850 000 EUR;”
c)
a (4) bekezdés c) pontja helyébe a következő szöveg lép:
„c)
nem haladja meg az alábbi összegeket:
i.
a litván program Belaruszban végrehajtandó részének esetében 1 260 000 EUR;
ii.
a lengyel program Ukrajnában végrehajtandó részének esetében 1 255 000 EUR;
iii.
a lengyel program Belaruszban végrehajtandó részének esetében 295 000 EUR.”
5. cikk
Ennek a határozatnak a tagállamok a címzettjei.
Kelt Brüsszelben, 2013. július 25-én.

Labels: 19
5
0
6
15